joelniklaus/EU_Wikipedias huggingface dataset:
Νίκη Λινάρδου

Η Νίκη Λινάρδου (πραγματικό όνομα (Ανδρονίκη) Μπέμπη Κούλα, με το οποίο εμφανιζόταν μέχρι το 1962), ήταν Ελληνίδα ηθοποιός του κινηματογράφου και του θεάτρου καθώς και τηλεοπτική παραγωγός.

Βιογραφία 
Γεννήθηκε τον Ιούνιο του 1939 και υπήρξε δεύτερη σύζυγος του συγγραφέα, σεναριογράφου και σκηνοθέτη Αλέκου Σακελλάριου. Μετά τον γάμο της ασχολήθηκε με την παραγωγή τηλεοπτικών σόου στην κρατική τηλεόραση ως Νίκη Σακελλαρίου.

Ως τηλεοπτική παραγωγός υπέγραψε τη δεκαετία του '70 τις μουσικοχορευτικές εκπομπές "Τραγουδώντας, γελώντας, χορεύοντας", "Απ' τον παππού στον εγγονό", το 1989 το τηλεπαιχνίδι "Τόμπολα γνώσεων" με παρουσιαστές τον Δημήτρη Πιατά και την Κατιάνα Μπαλανίκα, το διάστημα μεταξύ 1990-1992 την εβδομαδιαία εκπομπή της ΕΤ2 "Η επιθεώρηση του χθες και του σήμερα'", ενώ το 1999 την παιδική τηλεοπτική σειρά της ΕΤ1 "Ο Επ και η παρέα του".

Σε δεύτερο γάμο παντρεύτηκε τον τηλεσκηνοθέτη Θάνο Χρυσοβέργη. Πέθανε στις 25 Σεπτεμβρίου 2012, σε ηλικία 77 ετών, από καρκίνο εντός 20 ημερών από την εμφάνισή του.

Φιλμογραφία 
 1955 - Λατέρνα, φτώχεια και φιλότιμο (τσιγγάνα)
 1956 - Η καφετζού (Μαρικάκι)
 1957 - Λατέρνα, φτώχεια και γαρύφαλλο (τσιγγάνα)
 1957 - Της νύχτας τα καμώματα (Κατίνα)
 1958 - Η κυρά μας η μαμή (Βούλα)
 1958 - Μια ζωή την έχουμε (υπάλληλος κοσμηματοπωλείου)
 1959 - Ο Ηλίας του 16ου (Έλλη)
 1959 - Ο θησαυρός του μακαρίτη (Αγγέλα)
 1959 - Ο Θύμιος τα' κάνε θάλασσα (Μαίρη Μωράλη)
 1959 - Το ξύλο βγήκε από τον παράδεισο (Ξανθοπούλου)
1959- Αστέρω (Μάρω)
 1959 - Μακρυκωσταίοι και Κοντογιώργηδες (Τούλα - Αικατερίνη Λουλουτζή)
 1960 - Τα κίτρινα γάντια (Αννούλα)
 1960 - Το αγόρι π’ αγαπώ (Λιάνα)
1961- Το παιδί του μεθύστακα (Μαρία)
 1961 - Ο καλός μας άγγελος (Λίνα)
 1961 - Χαμένα όνειρα (Φωφώ)
 1962 - Όταν λείπει η γάτα (Έλλη)
 1963 - Πολυτεχνίτης και ερημοσπίτης (Μαρία)
 1963 - Το τεμπελόσκυλο (Ρένα)
 1963 - Το τυχερό παντελόνι (Μαρίκα Αηδονοπούλου)
 1964 - Θα σε κάνω βασίλισσα (Ελένη Τσιλιβίκη)
 1964 - Ο Αριστείδης και τα κορίτσια του(Μαρίνα Δελαπόρτα)
 1965 - Υπάρχει και φιλότιμο (Αλίκη Μαυρογιαλούρου)
 1966 - Η αδελφή μου θέλει ξύλο (Μαριάννα Ντόκου)
 1966 - Όλοι οι άνδρες είναι ίδιοι (Πολυξένη Γεωργιάδου - Δρογκά)
 1966 - Φίφης ο ακτύπητος ( Καίτη)
 1967 - Καλώς ήλθε το δολάριο (Λίζα - Ελένη)
 1968 - Ο Ρωμηός έχει φιλότιμο (Φωφώ Βλάσση)- τελευταίος πρωταγωνιστικός ρόλος
 1972- Η κόμισσα της Κέρκυρας ( κυρία Μαρία-μητερα μαθητή)- τελευταία εμφάνιση στον κινηματογράφο (guest εμφάνιση)

Τηλεοπτικές σειρές 
 Αξέχαστες κωμωδίες (1966) ΕΤ1
 Μπάμπης και Μπαμπίνος (1966) ΕΤ1

Θέατρο 
 Τον άρτον ημών τον επιούσιον (1966)
 Υπάρχει και φιλότιμο (1965)
 Σαμπάνια και ρετσίνα (1959)
 Καζανόβας με το ζόρι (1958)
 Ο ρωμιός ξαναψηφίζει (1958)

Παραπομπές

Πηγές 
 Νίκη Λινάρδου, www.retrodb.gr
 Νίκη Λινάρδου, 90lepta.com

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Σοσιαλδημοκρατικό Κόμμα της Κροατίας

Το Σοσιαλδημοκρατικό Κόμμα της Κροατίας (κροατ. Socijaldemokratska partija Hrvatske) είναι Κροατικό πολιτικό κόμμα και το μεγαλύτερο κόμμα της κεντροαριστεράς στη χώρα. Είναι το ένα από τα δύο μεγαλύτερα σύγχρονα πολιτικά κόμματα της χώρας μαζί με την κεντροδεξιά Κροατική Δημοκρατική Ένωση. Το κόμμα είναι το μεγαλύτερο του κυβερνώντος Συνασπισμού Κουκουρίκου.

Το κόμμα βρέθηκε για πρώτη φορά στην κυβέρνηση ύστερα από τις εκλογές του 2000 και σχημάτισε κυβέρνηση συνεργασίας με επικεφαλής τον Ίβιτσα Ράτσαν. Αφότου έχασε τις εκλογές του 2003, το κόμμα βρέθηκε στην αντιπολίτευση όπου και παρέμεινε μέχρι τις εκλογές του 2011, όπου το κόμμα κέρδισε 61 από τις συνολικά 151 έδρες του Κοινοβουλίου της Κροατίας, καθιστώντας το ως το μεγαλύτερο κόμμα στο κοινοβούλιο. Ο ηγέτης του κόμματος Ζόραν Μιλάνοβιτς διετέλεσε πρωθυπουργός της Κροατίας μέχρι τις 22 Ιανουαρίου 2016.

Παραπομπές 

Κροατικά πολιτικά κόμματα
Σοσιαλδημοκρατικά κόμματα
Τζον Καμαρά

Ο Τζον Μπανκολέ Καμαρά (γεννημένος στις 12 Μαΐου 1988) είναι ποδοσφαιριστής από την Σιέρα Λεόνε, ο οποίος αγωνίζεται για λογαριασμό του Απόλλωνα Σμύρνης, όπου και αγωνίζεται στην θέση του μέσου.

Καριέρα
Γεννημένος στο Φρίταουν, ο Καμαρά έχει μέχρι στιγμής αγωνιστεί στον Λίβανο και την Ελλάδα για λογαριασμό των Τανταμόν Σουρ και Απόλλωνα Σμύρνης.

Πραγματοποίησε το επαγγελματικό του ντεμπούτο το 2013, ενώ έχει αγωνιστεί και σε αναμετρήσεις για τα προκριματικά του Παγκοσμίου Κυπέλλου, εκπροσωπώντας την χώρα του.

Παραπομπές

Ποδοσφαιριστές από τη Σιέρα Λεόνε
Ποδοσφαιριστές Εθνικής Σιέρα Λεόνε
Ποδοσφαιριστές Απόλλων Σμύρνης
Μέσοι ποδοσφαιριστές
Ποδοσφαιριστές Τανταμόν Σουρ
Ποδοσφαιριστές ΦΚ Καϊσάρ
Τσακάλι

Το τσακάλι ή ο θώς είναι μεσαίου μεγέθους παμφάγο θηλαστικό του γένους Κύων. Ως τσακάλια ονομάζονται τρία διαφορετικά είδη. Το χρυσό τσακάλι Canis aureus, το ριγωτό τσακάλι Canis adustus και το μελανόραχο τσακάλι Canis mesomelas. Τα δύο τελευταία είναι συγγενικά μεταξύ τους, αλλά το πρώτο είναι πιο συγγενικό με τον λύκο, τον αφρικανικό χρυσό λύκο, το κογιότ και τον αιθιοπικό λύκο. Το χρυσό τσακάλι μπορούμε να το βρούμε στην Ευρώπη, και στην Ασία. Στην Ελλάδα είναι απειλούμενο είδος και συναντάται κυρίως στην Κερκίνη, τη Χαλκιδική, τη Φωκίδα, τη Σάμο, την Πελοπόννησο, την Αττική και στην Ανατολική Μακεδονία και στη Θράκη, ενώ έχει εξαφανισθεί ή είναι πολύ σπάνιο σε μέρη που ήταν κοινό πριν από λίγες δεκαετίες. Τα δύο άλλα είδη τσακαλιών ζουν στην Υποσαχάρια Αφρική.

Είδη

Η Δράση της WWF για το χρυσό τσακάλι στην Ελλάδα

2000-2002 
Η WWF Ελλάδος δημιούργησε πανελλαδική καταγραφή των τσακαλιών, η οποία ολοκληρώθηκε το 2004.

2008-2009 
To χρονικό διάστημα 2008 μεταξύ 2009, η WWF μαζί με την Καλλιστώ δημιούργησαν ένα πρόγραμμα καταγραφής και μέτρησης του πληθυσμού των τσακαλιών στην Πελοπόννησο και στην Χαλκιδική. Σκοπός τους ήταν να διατηρήσουν το είδος του τσακαλιού στην Ελλάδα.

2010 
Η WWF συνεχίζει την καταγραφή της στην περιοχή του Έβρου, για την προστασία του απειλούμενου είδους σε όλες τις περιοχές της Ελλάδος.

Παραπομπές 

https://en.wikipedia.org/wiki/Jackal

Κυνίδες
Θηλαστικά της Ευρώπης
Θηλαστικά της Αφρικής
Ρολάν Λαμά

Ο Ρολάν Κοντ Λαμά (γεννημένος στις 31 Δεκεμβρίου 1987) είναι Βέλγος ποδοσφαιριστής, ο οποίος αγωνίζεται ως μέσος για λογαριασμό της Σουόνσι Σίτι υπό τη μορφή δανεικού από την Οσασούνα.

Καριέρα
Γεννημένος στο Αμπιτζάν της Ακτής Ελεφαντοστού, ο Λαμά έπαιξε ποδόσφαιρο στο Βέλγιο, στην Ολλανδία, τη Γαλλία και την Ισπανία για λογαριασμό των Βιζέ, Άντερλεχτ, Ρόντα ΓΚ, Λε Μαν, Λε Μαν Β΄ και Οσασούνα.

Ο Λαμά έχει εκπροσωπήσει το Βέλγιο σε επίπεδο νεανικών εθνικών ομάδων,, ενώ πραγματοποίησε τον ντεμπούτο του με την ανδρική εθνική ομάδα της χώρας το 2009.

Στις 15 Ιανουαρίου 2013, η Σουόνσι Σίτι απέκτησε τον Λαμά, αρχικώς, ως δανεικό για διάρκεια 18 μηνών, διάστημα μετά το πέρας του οποίου η Σουόνσι θα έχει το δικαίωμα να κάνει κίνηση για την απόκτησή του με κανονική μεταγραφή. Πραγματοποίησε το ντεμπούτο του με τη Σουόνσι σε μία νίκη της ομάδας του με σκορ 3–1 επί της Στόουκ Σίτι.

Τίτλοι
ΡΣΚ Άντερλεχτ
 Πρωτάθλημα ποδοσφαίρου Βελγίου: 2006-2007
Σουόνσι Σίτι
 Λιγκ Καπ: 2012–13
Φερεντσβάρος
 Κύπελλο ποδοσφαίρου Ουγγαρίας: 2014-2015
 Λίγκ Καπ: 2014-2015

Παραπομπές

Βέλγοι ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Φερεντσβάρος
Ποδοσφαιριστές ΡΣΚ Άντερλεχτ
Ποδοσφαιριστές Ρόντα ΓΚ
Ποδοσφαιριστές Λιγκ 1
Ποδοσφαιριστές Λε Μαν ΦΚ
Ποδοσφαιριστές Πριμέρα Ντιβιζιόν
Ποδοσφαιριστές ΚΑ Οσασούνα
Ποδοσφαιριστές Πρέμιερ Λιγκ
Ποδοσφαιριστές Σουόνσι Σίτι
Ποδοσφαιριστές Εθνικής Βελγίου ανδρών U19
Ποδοσφαιριστές Εθνικής Βελγίου Κ21
Ποδοσφαιριστές Εθνικής Βελγίου
Ποδοσφαιριστές ΡΣΣ Βιζέ
Τζέισον Χαλντέιν

Ο Τζέισον Χαλντέιν (αγγλ.: Jason Haldane, γεννημένος στις 23 Ιουλίου 1971), είναι Άγγλος με καναδέζικη υπηκοότητα παλαίμαχος διεθνής πετοσφαιριστής, ο οποίος αγωνιζόταν ως ακραίος.

Καριέρα 
Ο Τζέισον Χαλντέιν ξεκίνησε την επαγγελματική του καριέρα στη Ζονχόβεν, ομάδα του Βελγίου.

Την εξαετία 1996-2002 αγωνίστηκε στη Γαλλία και συγκεκριμένα στις Μονπελιέ (1996-98), Κάννες (1998-00), και Βόλλευ Παρί (2000-01).

Το τέλος της σεζόν 2001-02 τον βρήκε να αγωνίζεται στην ιταλική Ταράντε.

Το 2002 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για μία σεζόν κατακτώντας μάλιστα το ελληνικό Πρωτάθλημα του 2003.

Το 2003 επέστρεψε στη Γαλλία αγωνιζόμενος αρχικά στις Κάννες (2003-05) κι έπειτα στην Τουρ Βόλειμπολ (2005-06).

Την περίοδο 2006-07 αγωνίστηκε στην Ιζίμρουντ Αικατερίνμπουργκ. Η ρωσική ομάδα αποτέλεσε και τον τελευταίο σταθμό στην καριέρα του Χαλντέιν.

Διεθνείς συμμετοχές 
Ο Τζέισον Χαντέιν ήταν διεθνής με την εθνική ομάδα πετοσφαίρισης της Μεγάλης Βρετανίας, η οποία συμμετείχε στους Ολυμπιακούς Αγώνες του 2012.

Τίτλοι 
 2 Πρωταθλήματα Γαλλίας: 2001, 2005
 2 Κύπελλα Γαλλίας: 2001, 2006
 1 Σούπερκαπ Γαλλίας: 2005
 1 Πρωτάθλημα Ελλάδας: 2003

Πηγές 
 https://web.archive.org/web/20180201222723/http://www.hri.org/news/greek/mpegrb/2003/03-01-27.mpegrb.html

Βρετανοί πετοσφαιριστές
Πετοσφαιριστές ΟΣΦΠ
Ντίμα Φιλίποφ

Ο Ντμιτρό (Ντίμα) Φιλίποφ (γεννημένος στο Λουχάνσκ στις 4 Δεκεμβρίου 1990) είναι Έλληνας διεθνής πετοσφαιριστής με καταγωγή από την Ουκρανία. Έχει ύψος 1,98 μέτρα και αγωνίζεται στη θέση του πασαδόρου.

Καριέρα 
Ο Ντίμα Φιλίποφ υπέγραψε το πρώτο του επαγγελματικό συμβόλαιο το 2010 με τον Ολυμπιακό Πειραιώς, σε ηλικία 20 ετών.

Στην ομάδα του Πειραιά παρέμεινε μέχρι το 2013, καταφέρνοντας μάλιστα να κατακτήσει δύο Πρωταθλήματα Ελλάδας (2011, 2013), δύο Κύπελλα Ελλάδας (2011, 2013) και ένα Λιγκ Καπ Ελλάδας (2013).

Το καλοκαίρι του 2013 ταξίδεψε στην Πολωνία για λογαριασμό της Γιαστρέμπσκι.

Δύο χρόνια μετά, το καλοκαίρι του 2015, θα επιστρέψει στην Ελλάδα για να αγωνιστεί ξανά με τα χρώματα του Ολυμπιακού, με τον οποίο κατέκτησε ένα ακόμα Κύπελλο Ελλάδας (2016) και ένα Λιγκ Καπ (2016). Το 2016 υπέγραψε συμβόλαιο ανανέωσης με την ομάδα του Ολυμπιακού, κατακτώντας ξανά το Κύπελλο Ελλάδας (2017) και το Λιγκ Καπ (2017). Το 2018 συνέχισε την καριέρα του στην ρουμανική Αρκάντα Γκαλάτσι, ενώ την επόμενη σαιζόν συμφώνησε να αγωνιστεί για τον Π.Α.Ο.Κ. με τον οποίο κατέκτησε το κύπελλο Ελλάδας (2019).

Διεθνείς συμμετοχές 
Ο Ντίμα Φιλίποφ έχει πραγματοποιήσει αρκετές συμμετοχές με την ελληνική εθνική ομάδα πετοσφαίρισης.

Διεθνείς Τίτλοι - Διακρίσεις 
Μεσογειακοί Αγώνες
  3η θεση: Ταραγόνα - 2018

 Συλλογικοί Τίτλοι - Διακρίσεις 
 Εθνικά Πρωταθλήματα 2 Πρωταθλήματα Ελλάδας
2011, 2013 (Ολυμπιακός Πειραιώς)

Εθνικά Κύπελλα 
4 Κύπελλα Ελλάδας
2011, 2013, 2016, 2017 (Ολυμπιακός Πειραιώς)
 1 Κύπελλο Ελλάδας:2019 (Π.Α.Ο.Κ.)3 Λιγκ Καπ Ελλάδας:'''
2013, 2016, 2017 (Ολυμπιακός Πειραιώς)

Πηγές 
 Ντίμα Φιλίποφ

Παραπομπές 

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές ΟΣΦΠ
Πετοσφαιριστές ΠΑΟΚ
Τζεφ Στορκ

Ο Τζεφ Στορκ (γεννημένος στις 8 Ιουλίου 1960) είναι Αμερικανός παλαίμαχος διεθνής πετοσφαιριστής. Έχει ύψος 193εκ και αγωνιζόταν στη θέση του πασαδόρου.

Καριέρα 
Ο Τζεφ Στορκ εισήχθη το 1981 στο Πανεπιστήμιο Πέπερντιν, από το οποίο αποφοίτησε τέσσερα χρόνια μετά.

Μέχρι και το 1989, ο Τζεφ Στορκ έπαιζε βόλλευ αποκλειστικά στις ΗΠΑ.

Το 1989, ο Στορκ άφησε για πρώτη φορά τις ΗΠΑ και ταξίδεψε στην Ιταλία, όπου αγωνίστηκε αρχικά στην Πάρμα Παγιαβόλο (1989-91) κι έπειτα στη Γκονζάγκα Μίλαν (1991-95).

Το καλοκαίρι του 1996, ο Τζεφ Στορκ σε ηλικία 36 ετών, ταξίδεψε στην Ελλάδα για λογαριασμό του Ολυμπιακού Πειραιώς.

Διεθνείς συμμετοχές 
Ο Τζεφ Στορκ έχει πραγματοποιήσει αρκετές συμμετοχές με την Εθνική ομάδα πετοσφαίρισης των ΗΠΑ.

Μεταξύ άλλων, έχει συμμετάσχει με την εθνική ομάδα της χώρας του στους Ολυμπιακούς Αγώνες του 1988 και του 1992, καθώς επίσης και στο Παγκόσμιο Πρωτάθλημα Πετοσφαίρισης του 1986.

Τίτλοι 
 2 Σούπερ Καπ Ευρώπης: 1989, 1990
 1 Κύπελλο Ιταλίας: 1990

Πηγές 
 https://archive.is/20130923060725/www1.rizospastis.gr/storyPlain.do?id=3664800&action=print

Αμερικανοί πετοσφαιριστές
Αμερικανοί Ολυμπιονίκες
Ολυμπιονίκες της πετοσφαίρισης
Πετοσφαιριστές ΟΣΦΠ
Ντόναλντ Σούτζο

Ο Ντόναλντ Σούτζο (γεννημένος στις 21 Φεβρουαρίου 1976) είναι Αλβανός με αμερικανική υπηκοότητα διεθνής πετοσφαιριστής. Έχει ύψος 196εκ και αγωνίζεται στη θέση του πασαδόρου.

Καριέρα 
Ο Ντόναλντ Σούτζο έκανε τα πρώτα του βήματα στο χώρο του βόλλευ στις ακαδημίες της Σκεντερμπέου Κόρτσα. Στην αλβανική ομάδα παρέμεινε μέχρι το 1996.

Το 1997 εισήχθη στο Πανεπιστήμιο της Νοτίου Καλιφόρνιας, από το οποίο αποφοίτησε το 2000.

Το 2001 επέστρεψε στην Ευρώπη και συγκεκριμένα στην Πολωνία, για λογαριασμό της Όλστιν, στην οποία παρέμεινε για περίπου ένα χρόνο.

Μετά από ένα δεύτερο σύντομο πέρασμά του από τις ΗΠΑ, ο Σούτζο επέστρεψε στην Ευρώπη και πήρε μεταγραφή στην τουρκική Ερντέμισπορ Ερέγλι.

Το 2005 μετεγγράφη στον Ολυμπιακό Πειραιώς. Με την ελληνική ομάδα αγωνίστηκε για ένα χρόνο.

Την περίοδο 2006-07 αγωνίστηκε στην ιταλική Γκαμπέκα Μοντικιάρι ενώ την αμέσως επόμενη σεζόν αγωνίστηκε στην Ε.Α. Πατρών.

Το 2008 επέστρεψε στην Τουρκία για λογαριασμό της Αρκάσπορ Σμύρνης, στην οποία παρέμεινε για μία σεζόν.

Το 2009 μεταπήδησε στην ιταλική Ταράντο Βόλλει ενώ ένα χρόνο αργότερα μετεγγράφη στη Διναμό Γιαντάρ.

Την περίοδο 2011-12 αγωνίστηκε στην ιταλική Σίσλει Μπελούνο ενώ την αμέσως επόμενη σεζόν αγωνίστηκε με τη αργεντίνικηΜπολιβάρ .

Το 2013 ο Σούτζο αγωνίστηκε για ένα χρόνο με την ιταλική Τρεντίνο Βόλλεϋ του Τρέντο και από το 2014 βρίσκεται στην Στουντέντι Τιράνων.

Διεθνείς συμμετοχές 
Ο Ντόναλντ Σούτζο μέχρι το 1996 ήταν διεθνής με τις μικρές εθνικές ομάδες της Αλβανίας ενώ από το 2002 και μετά πραγματοποίησε αρκετές συμμετοχές με την εθνική ομάδα πετοσφαίρισης ανδρών των ΗΠΑ.

Μεταξύ άλλων, έχει συμμετάσχει στα παγκόσμια Πρωταθλήματα πετοσφαίρισης του 2008 και του 2012.

Τίτλοι 
 1 Σούπερ Καπ Ιταλίας: 2013

Πηγές 
 http://news.pathfinder.gr/sports/271986.html

Αμερικανοί πετοσφαιριστές
Πετοσφαιριστές ΟΣΦΠ
Πετοσφαιριστές Ε.Α. Πατρών‎
Αλβανοί πετοσφαιριστές
Ρίλεϊ Σάλμον

Ο Ρίλεϊ Σάλμον (γεννημένος 2 Ιουλίου 1976) είναι Αμερικανός διεθνής πετοσφαιριστής. Έχει ύψος 197εκ και αγωνίζεται ως διαγώνιος.

Καριέρα 
Ο Ρίλεϊ Σάλμον υπέγραψε το πρώτο του επαγγελματικό συμβόλαιο το 1999 με την ιταλική Σαρπλάστ Λιβόρνο, στην οποία παρέμεινε για δύο σεζόν.

Το 2001 ταξίδεψε στην Ελλάδα για λογαριασμό του ΠΑΟΚ Θεσαλλονίκης.

Το 2003 μετεγγράφει στη ρωσική Λοκομοτίβ Μπέλγκοροντ και ένα χρόνο μετά επέστρεψε στην Ελλάδα, αυτήν τη φορά για λογαριασμό του Ολυμπιακού Πειραιώς. Με την ομάδα του Πειραιά κατέκτησε το Κύπελλο Κυπελλούχων Ευρώπης του 2005.

Την περίοδο 2006-07 αγωνίστηκε στην Βκρετ Ντόμεξ Τσεστοχόβα, ομάδα της Πολωνίας.

Τη διετία 2007-09 αγωνίστηκε στην Ιταλία και συγκεκριμένα στην Αντρεόλι Λατίνα (2007-08) και στη Σίσλεϊ Τρεβίζο (2008-09).

Το 2009 ταξίδεψε στη Βραζιλία για λογαριασμό της Βίβο Μίνας, στην οποία παρέμεινε για δύο χρόνια.

Από το 2011 αγωνίζεται στην Ουάνς Ούνιδος, ομάδα της Αργεντινής.

Διεθνείς συμμετοχές 
Ο Ρίλεϊ Σάλμον έχει πραγματοποιήσει αρκετές συμμετοχές με την Εθνική ομάδα πετοσφαίρισης των ΗΠΑ.

Μεταξύ άλλων, έχει αγωνιστεί στους Ολυμπιακούς Αγώνες του 2004 στους Ολυμπιακούς Αγώνες του 2008 καθώς και στο Παγκόσμιο Πρωτάθλημα Πετοσφαίρισης του ίδιου έτους.  Στους Ολυμπιακούς Αγώνες του 2008, βοήθησε την εθνική ομάδα των ΗΠΑ να κερδίσει το χρυσό μετάλλιο.

Τίτλοι 
 1 Κύπελλο Κυπελλούχων Ευρώπης: 2005

Πηγές 
ΟΛΥΜΠΙΑΚΟΣ 2004-2005, Greekvolley.com
 

Αμερικανοί πετοσφαιριστές
Αμερικανοί Ολυμπιονίκες
Ολυμπιονίκες της πετοσφαίρισης
Πετοσφαιριστές ΟΣΦΠ
Πετοσφαιριστές Άρη
Πετοσφαιριστές ΠΑΟΚ
Ριντ Πρίντι

Ο Ουίλιαμ Ριντ Πρίντι (γεννημένος 1 Οκτωβρίου 1977) είναι Αμερικανός διεθνής πετοσφαιριστής. Έχει ύψος 193εκ και αγωνίζεται ως ακραίος.

Καριέρα 
Ο Ριντ Πρίντι αποφοίτησε από το Πανεπιστήμιο Λογιόλα Μέριμαουντ το 2000 και λίγο καιρό αργότερα ταξίδεψε στην Ιταλία για λογαριασμό της Βόλλευ Φόρλι, στην οποία παρέμεινε για ένα χρόνο.

Το 2001 μετεγγράφη στην Αόν Χοτβόλλεις Βιέννα, ομάδα της Αυστρίας. Με την ομάδα της Βιέννης κατέκτησε το Πρωτάθλημα αλλά και το Κύπελλο Αυστρίας του 2002.

Το 2002 ταξίδεψε στην Ελλάδα για λογαριασμό του Ιωνικού Νίκαιας, στον οποίο παρέμεινε για μία σεζόν.

Το 2003 επέστρεψε στην Αμερική και αγωνίστηκε με την Έτατς-Ούνις.

Ένα χρόνο αργότερα επέστρεψε στην Ιταλία, αυτήν τη φορά για λογαριασμό της Βίμπο Βαλέντια, στην οποία παρέμεινε για ένα χρόνο.

Την περίοδο 2005-06 αγωνίστηκε στους Σάμσουνγκ Μπλούφανγκς, ομάδα της Νοτίου Κορέας.

Στις αρχές του 2007, ο Πρίντι επέστρεψε στην Ελλάδα αυτήν τη φορά για λογαριασμό του Ολυμπιακού Πειραιώς, στον οποίο παρέμεινε για λίγους μόνο μήνες χωρίς να καταφέρει να κατακτήσει κάποιο τίτλο.

Την πενταετία 2007-12, ο Πρίντι αγωνίστηκε στη Ρωσία και συγκεκριμένα στη Λοκομοτίβ Νοβοσίμπιρσκ (2007-10) και στη Ζενίτ Καζάν (2010-12).

Από το 2012 και μέχρι σήμερα, ο Πρίντι αγωνίζεται στη Χαλκμπάνκ Ανκαρά, ομάδα της Τουρκίας.

Διεθνείς συμμετοχές 
Από το 1999 και μετά, ο Ριντ Πρίντι έχει πραγματοποιήσει αρκετές συμμετοχές με την εθνική ομάδα πετοσφαίρισης των ΗΠΑ.

Τίτλοι 
 1 Πρωτάθλημα Αυστρίας: 2002
 1 Κύπελλο Αυστρίας: 2002
 2 Πρωταθλήματα Ρωσίας: 2011, 2012

Πηγές 
 http://www.contra.gr/Sports/Volleyball/Hellas/A1Volley/article985230.ece

Αμερικανοί πετοσφαιριστές
Ολυμπιονίκες της πετοσφαίρισης
Αμερικανοί Ολυμπιονίκες
Πετοσφαιριστές ΟΣΦΠ
Βασίλης Κουρνέτας

Ο Βασίλης Κουρνέτας (γεννημένος στις 2 Αυγούστου 1976) είναι Έλληνας πρώην διεθνής πετοσφαιριστής που συνέδεσε το όνομα του με τη φανέλα του Ολυμπιακού αλλά και με τις επιτυχίες του Π.Α.Ο.Κ. την περίοδο 2014-2016. Έχει ύψος 1.91 μ. και αγωνιζόταν στη θέση του πασαδόρου.

Καριέρα 
Ο Βασίλης Κουρνέτας ξεκίνησε την καριέρα του στη Φιλία Ηλιουπόλεως, στην οποία παρέμεινε μέχρι το 1996.

Το καλοκαίρι του 1996 πήρε μεταγραφή στον Ολυμπιακό Πειραιώς. Στην ομάδα του Πειραιά παρέμεινε για δεκατρία χρόνια, κατακτώντας τίτλους τόσο σε εγχώριο όσο και σε διεθνές επίπεδο. Συγκεκριμένα, κατέκτησε επτά Πρωταθλήματα Ελλάδος (1998, 1999, 2000, 2001, 2003, 2009, 2014), έξι Κύπελλα Ελλάδος (1997, 1998, 1999, 2001, 2009, 2014), ένα Σούπερ Καπ Ελλάδος} (2000) αλλά και ένα Τοπ Τιμς Καπ (2004).

Το 2009 αγωνίστηκε με τη Ρωσική Λοκομοτίβ Μπελογκόριε, ενώ την αμέσως επόμενη χρονιά επέστρεψε στην Ελλάδα για λογαριασμό της Ε.Α. Πατρών.

Το 2011 μεταπήδησε στον Φοίνικα Σύρου, στον οποίο παρέμεινε για δύο χρόνια, καταφέρνοντας μάλιστα να κατακτήσει ένα Λιγκ Καπ (2012).

Το καλοκαίρι του 2013 επέστρεψε στον Ολυμπιακό Πειραιώς, στον οποίο παρέμεινε για ένα χρόνο κατακτώντας το πρωτάθλημα αλλά και το Κύπελλο Ελλάδας του 2014. Μετά το πέρας της αγωνιστικής περιόδου 2013-14, ο Κουρνέτας μετεγγράφη στον Π.Α.Ο.Κ., με τον οποίο κατέκτησε το κύπελλο και το πρωτάθλημα Ελλάδας του 2015, το οποίο αποτελεί και το πρώτο ντάμπλ στην ιστορία του συλλόγου της Θεσσαλονίκης, καθώς και το πρωτάθλημα του 2016. Με το πέρας της αγωνιστικής περιόδου 2015-2016, ο Βασίλης Κουρνέτας πήρε την απόφαση να σταματήσει την πλούσια σε επιτυχίες καριέρα του όντας στην κορυφή.

Διεθνείς συμμετοχές 
Ο Βασίλης Κουρνέτας έχει πραγματοποιήσει με την εθνική ομάδα πετοσφαίρισης πάνω από 270 συμμετοχές.

Διεθνείς συλλογικές διακρίσεις - Τίτλοι

Ολυμπιακοί Αγώνες 
 5η θέση Αθήνα 2004, με την  Εθνική Ελλάδος Πετοσφαίρισης

Τσάμπιονς Λίγκ 
  2001-02 με τον Ολυμπιακό

Κύπελλο Κυπελλούχων Ευρώπης 
  2004-05 με τον Ολυμπιακό
  1996-97 με τον Ολυμπιακό
  1997-98 με τον Ολυμπιακό

Εγχώριοι Συλλογικοί - Τίτλοι 
 9 Πρωταθλήματα Ελλάδας:
1998, 1999, 2000, 2001, 2003, 2009, 2014, 2015, 2016
 7 Κύπελλα Ελλάδας:
1997, 1998, 1999, 2001, 2009, 2014, 2015
 1 Λιγκ Καπ Ελλάδας:
2012
 1 Σούπερ Καπ Ελλάδας:
2000

Ατομικές Διακρίσεις 
 1999 Φάιναλ φορ Κυπέλλου Ελλάδας: Πολυτιμότερος Παίκτης (Ολυμπιακός)
 2015 Φάιναλ φορ Κυπέλλου Ελλάδας: Πολυτιμότερος Παίκτης (Π.Α.Ο.Κ.)

Παραπομπές

Πηγές 
 http://www.onsports.gr/volley/A-1-Andrwn/item/145548-Koyrnetas-Xehoristos-titlos
 http://www.womenonly.gr/article.asp?catid=15573&subid=2&pubid=4049652
 https://web.archive.org/web/20160413064536/http://www.greekvolley.com/index.php/players/greekplayers/item/2752-kournetas-vassilis.html

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές ΟΣΦΠ
Πετοσφαιριστές Ε.Α. Πατρών
Πετοσφαιριστές Φοίνικα Σύρου
Πετοσφαιριστές ΠΑΟΚ
Κολιός

Ο κολιός (επιστ. ονομ.: Scomber colias) είναι μεταναστευτικό ψάρι της οικογένειας των Σκομβριδών.

Η κυρίαρχη μέθοδος αλίευσης του κολιού είναι το ψάρεμα με ανεμότρατα. Από τεχνικές ερασιτεχνικής αλιείας το τσαπαρί είναι η αποτελεσματικότερη. Ακολουθούν η συρτή αφρού, το . Πολύ λιγότερες συλλήψεις έχουν σημειωθεί με τεχνικές της καθετής και του . Ως τροφή ο κολιός είναι πλούσιος σε Ωμέγα 3.

Εξωτερικά χαρακτηριστικά
Έχει ημικυκλικό σχήμα, διχαλωτή ουρά, γκριζογάλανη - γκριζοπράσινη ράχη με μαύρες ρίγες και άσπρη κοιλιά. Επίσης, έχει πολύ σκούρα γαλάζια μάτια.

Τροφή
Ο κολιός τρέφεται κυρίως με γαύρους, σαρδέλες, αλλά και ασπόνδυλα όπως γαρίδες. Τον Αύγουστο κολυμπάει σε μικρότερα βάθη για να βρει ευκολότερα τροφή, γεγονός όπου οφείλεται και η γνωστή παροιμία «Κάθε πράμα στον καιρό του και τον Αύγουστο κολιός». Σε κάποια μέρη όμως ισχύει και για το πουλί κολιός η πιο πάνω παροιμία.

Τόπος διαβίωσης
Τα βάθη όπου ζει ο κολιός από τα 30 έως 300 μέτρα, κάποιες φορές και ρηχότερα.

Επιστημονική ονομασία
Η επιστημονική ονομασία του κολιού είναι Scomber colias, για τα είδη που συναντούνται στη Μεσόγειο, στον Βόρειο Ατλαντικό και στη Μαύρη Θάλασσα (Εύξεινο Πόντο) και Scomber japonicus για τα είδη που συναντούνται στον Ινδικό και στον Ειρηνικό Ωκεανό.

Εξωτερικοί σύνδεσμοι
 Scomber japonicus, ιστότοπος Ευρωπαϊκής Επιτροπής Εμπορικές ονομασίες προϊόντων αλιείας και υδατοκαλλιέργειας. 

Σκομβρίδες
Ψάρια του Ατλαντικού Ωκεανού
Κωνσταντίνος Αρτέμης

Ο Κωνσταντίνος Αρτέμης (Αμοργός, 1878 - Αθήνα, 1972) ήταν Έλληνας αγιογράφος και ζωγράφος.
Υπήρξε μαθητής του Νικηφόρου Λύτρα στη Σχολή Καλών Τεχνών του Πολυτεχνείου της Αθήνας. Βραβεύτηκε το 1900, μαζί με τον Ν. Οθωναίο, με το Θωμαΐδειο και Χρυσοβέργειο βραβείο. Φοίτησε στην Αγιογραφική Σχολή της Αυτοκρατορικής Ακαδημίας Καλών Τεχνών της Αγίας Πετρούπολης από το 1901 ως το 1904 με δάσκαλό του τον I. L. Rjepin. Όταν επέστρεψε στην Αθήνα διορίστηκε καθηγητής καλλιγραφίας και ιχνογραφίας στη Βαρβάκειο. Θεωρείται εκπρόσωπος του καλλιτεχνικού κινήματος των Ναζαρηνών στην Ελλάδα.

Έργα του (τοιχογραφίες και εικόνες) υπάρχουν στους εξής ναούς: της Μεταμορφώσεως του Σωτήρος στο Κεφαλάρι, του Αγίου Βασιλείου, Μετσόβου-Μπουμπουλίνας, των Παμμεγίστων Ταξιαρχών στο Πεδίον του Άρεως, της Αγίας Παρασκευής Μεγάρων, Κοιμήσεως της Θεοτόκου στη Μύρινα Λήμνου, Αγίου Σπυρίδωνος Αμοργού και αλλού.

Βιβλιογραφία
Λεξικό Ελλήνων Καλλιτεχνών, λήμμα Κωνσταντίνος Αρτέμης (της Ευθυμίας Γεωργιάδου-Κούντουρα).
Άνθιμου Ρούσσα, Ο Άγιος Βασίλειος (της οδού Μετσόβου Αθηνών). Ιστορία και τέχνη. Αφιέρωμα εις τον Κωνσταντίνον Αρτέμην, Αθήνα 1973. 
Β. Φριλίγκου, Ο Αγιογράφος Κωνσταντίνος Φανέλλης και το έργο του (κεφάλαιο Α΄, "Η Σχολή των Ναζαρηνών στη δυτική Ευρώπη και στην Ελλάδα"), Αθήνα 2002. 
Γιάννη Ρηγόπουλου, Μελέτες μεταβυζαντινής και νεοελληνικής τέχνης, Αθήνα 2013.
 Δημήτρη Παπαστάμου, Η επίδραση της ναζαρινής σκέψης στη νεοελληνική εκκλησιαστική ζωγραφική, Εθνική Πινακοθήκη. Μουσείον Αλεξάνδρου Σούτζου, Αθήνα 1977.

Έλληνες αγιογράφοι
Κόλπος του Λέοντα

Ο Κόλπος του Λέοντα (γαλλικά: golfe du Lion, ισπανικά: golfo de León, οξιτανικά: golf del/dau Leon, καταλανικά: golf del Lleó, Μεσαιωνικά λατινικά: sinus Leonis, mare Leonis, Κλασσικά Λατινικά: sinus Gallicus) είναι ένας μεγάλος κόλπος της ακτογραμμής του Λανγκντόκ-Ρουσιγιόν και της Προβηγκίας στη Γαλλία στη Μεσόγειο, εκτεινόμενος από τα σύνορα με την Καταλονία στα δυτικά μέχρι την Τουλόν.

Ο κύριος λιμένας του κόλπου είναι η Μασσαλία. Η Τουλόν είναι άλλο ένα σημαντικό λιμάνι. Η αλιευτική βιομηχανία στον κόλπο βασίζεται στον μπακαλιάρο (Merluccius merluccius).

Οι κυριότεροι ποταμοί που εκβάλλουνν στον κόλπο είναι ο Τες, ο Τετ, ο Ωντ, ο Ορμπ, ο Ερώ, ο Βιντούρλ, και ο Ροδανός.

Κόλποι της Μεσογείου
Εκβολές της Ζιρόντ

Οι Εκβολές της Ζιρόντ ή Ζιρόντ (Γαλλικά: Gironde, οξιτανικά : Gironda) είναι εκβολή-ποταμόκολπος της νοτιοδυτικής Γαλλίας της οποίας τα ύδατα βρέχουν δύο περιοχές: την Ακουιτανία (νομός Ζιρόντ με το Μπλαγιέ στη δεξιά όχθη και το Μεντόκ στην αριστερή όχθη) και την Πουατού-Σαράντ (Σαράντ-Μαριτίμ).

Η Ζιρόντ είναι κοινή εκβολή δύο ποταμών: του Γαρούνα και του Ντορντόν που ενώνουν τα νερά τους στο Μπεκ ντ'Αμπέ. Έχει δώσει το όνομά της στον νομό της Ζιρόντ.

Έχει μήκος 75 χιλιόμετρων και πλάτος 12 χιλιόμετρων στο στόμιό της, όντας η ευρύτερη εκβολή της Ευρώπης αφού καλύπτει έκταση τα 635 τ.χλμ.

Ζιροντ
Ηλίας Βασιλάς

Ο Ηλίας Β. Βασιλάς (Πρέβεζα, 1906 - Αθήνα, 8 Σεπτεμβρίου 1982) ήταν Έλληνας φιλόλογος και συγγραφέας, γνωστός για τις έρευνές του σε θέματα σχετικά με τη νεότερη ιστορία της Πρέβεζας.

Βιογραφία 

Ήταν ένα από τα πέντε παιδιά του Βασιλείου και της Μαρίας Βασιλά. Σπούδασε στη Φιλοσοφική Σχολή του Πανεπιστημίου Αθηνών, από όπου αποφοίτησε το 1929 και πήρε το πτυχίο του την 13.12.1929. Υπηρέτησε ως φιλόλογος καθηγητής μέσης εκπαίδευσης από το 1933 μέχρι το 1969, αρχικά σε πόλεις της Δυτικής Ελλάδας και μεταπολεμικά στην Αττική και την Κορινθία. Συνταξιοδοτήθηκε το 1969.

Απέδωσε στη νεοελληνική γλώσσα αρκετά έργα του Αισχύλου και παρουσίασε μελέτες για την πατρίδα του, την Πρέβεζα, σχετικές με την ιστορία, τα μνημεία, τα έθιμα και προσωπικότητες της πόλης, οι οποίες στην πλειονότητά τους καλύπτουν χρονικά τις περιόδους της Ενετοκρατίας (1684-1701 και 1718-1797), τη σύντομη Γαλλική κατοχή της Πρέβεζας (1797-1798) και την τουρκοκρατία.

Οι μελέτες του δημοσιεύτηκαν σε περιοδικά και εφημερίδες, καθώς και σε ανάτυπα. Στη Νέα Εστία το 1930, στην Ηχώ του Ιονίου (εκδότης Φώτιος Κονιδάρης) μεταξύ 1952-1966, στην Ηπειρωτική Εστία (Μιχαήλ Μάνου και Δημοσθένη Κόκκινου) μεταξύ 1953-1982, στην ετήσια έκδοση Ηπειρωτικό Ημερολόγιο της Εταιρείας Ηπειρωτικών Μελετών, στο πρώτο και μοναδικό τεύχος των Χρονικών της Πρέβεζας του Συλλόγου των Πρεβεζάνων της Αθήνας, το 1959. Έγραψε, επίσης, πολλά κείμενα στις εφημερίδες: Βήμα Πρεβέζης (έκδοση του Νικήτα Τσουτσάνη) την περίοδο 1953-1959, Αγών Πρεβέζης (Γιάννης Τάλλαρος) μεταξύ 1955-1966, Εθνικός Κήρυξ Πρεβέζης και Πρέβεζα (Θανάσης Τσόκας), Ο Τύπος (Ιωάννης Μουστάκης), Πρεβεζάνικα Νέα (Σπύρος Τσόκας), Ηπειρωτικόν Μέλλον (Αθανάσιος Γκογκώνης) και Φωνή της Πρεβέζης (Χάρης Πάτσης).

Δημοσιεύσεις κειμένων του έγιναν και μετά τον θάνατό του (κηδεύτηκε στις 9 Σεπτεμβρίου 1982) στο περιοδικό Πρεβεζάνικα Χρονικά (έκδοση Δημοτικής Βιβλιοθήκης Πρέβεζας) και στις εφημερίδες Ελεύθερη Γνώμη (Θανάσης Τσόκας) και Τοπική Φωνή (Κική Ζέρβα).

Το 2012 εκδόθηκαν τα Άπαντα του Ηλία Βασιλά από τη Δημοτική Βιβλιοθήκη Πρέβεζας (τον Δήμο Πρέβεζας ως νομικό πρόσωπο με το οποίο συνενώθηκε η Βιβλιοθήκη μετά το 2011) και το Ίδρυμα Ακτία Νικόπολις, έκδοση στην οποία έχουν συγκεντρωθεί όλες οι δημοσιευμένες εργασίες του, με εξαίρεση τις μεταφράσεις των αρχαίων κειμένων. Κριτικές της έκδοσης δημοσιεύθηκαν από τους πανεπιστημιακούς καθηγητές Κώστα Κόμη, Μαρίνα Βρέλλη-Ζάχου και Γιάννη Ρέντζο.

Στο Δημοτικό Συμβούλιο της Πρέβεζας έγινε πρόταση το 2012 για ίδρυση και λειτουργία πρεβεζάνικου δημοτικού λαϊκού πανεπιστημίου, στο όνομα του Ηλία Β. Βασιλά.

Αναφορές

Έλληνες συγγραφείς
Έλληνες φιλόλογοι
Ντορντόν

Ο Ντορντόν είναι ποταμός της Γαλλίας που πηγάζει από το Πυΐ ντε Σανσύ, μία κορυφή του Μασίφ Σαντράλ (1.886 μέτρα). Συμβάλλει στον Γαρούνα για να σχηματίσουν μαζί τις εκβολές της Ζιρόντ που οδηγούν στον Ατλαντικό Ωκεανό, αφού διασχίσει τον νομό Ντορντόν και ένα μέρος της Ζιρόντ, στην λεκάνη της Ακουιτανίας.

Η κοιλάδα του Ντορντόν χαρακτηρίζεται ως χώρα της τέχνης και της ιστορίας στον νομό Λο. Το 2012, ολόκληρη η λεκάνη απορροής του χαρακτηρίστηκε ως καταφύγιο βιόσφαιρας από την UNESCO.

Ποταμοί της Γαλλίας
Σκάλδης

Ο Σκάλδης (αγγλικά: Scheldt, γαλλικά: Escaut (Εσκώ), φλαμανδ. και ολλανδ. Schelde (Σχέλντε)) είναι ποταμός της δυτικής Ευρώπης, με μήκος 435 χιλιόμετρα. Πηγάζει από τη βόρεια Γαλλία, ρέει κυρίως μέσα από το Βέλγιο και καταλήγει στη Βόρεια Θάλασσα διασχίζοντας ολλανδικό έδαφος. Μαζί με τον Κάτω Ρήνο και τον Μεύση αποστραγγίζει μία από τις πιο πυκνοκατοικημένες περιοχές στον κόσμο, ενώ ως υδάτινη αρτηρία, με τις πολλές διώρυγες που τον τέμνουν και τους πλωτούς παραποτάμους του, εξυπηρετεί μία περιοχή που περιλαμβάνει τη γεωργικά ανεπτυγμένη Πεδιάδα της Φλάνδρας, τα υφαντουργικά κέντρα του Βελγίου, τα ανθρακωρυχεία της βόρειας Γαλλίας και το βιομηχανικό σύμπλεγμα Λιλ - Ρουμπαί-Τουρκουέν. Κύριοι παραπόταμοί του είναι οι Σκαρπ, Λυς, Ντέντερ (ή, στα γαλλικά, Νταντρ) και Ρύπελ.

Τον ποταμόκολπό του αποτελούσαν άλλοτε δύο δίαυλοι, ο Ανατολικός και ο Δυτικός Σκάλδης (Όοστερσχελντε και Βέστερσχελντε). Το 1866, όμως, ο Ανατολικός Σκάλδης αναχωματώθηκε, αλλά ένας βραχίονας του Δυτικού Σκάλδη με ελάχιστο βάθος 7 μέτρα επιτρέπει στα πλοία να προσεγγίζουν στην Αμβέρσα. Με τον άνω ρου του εγκιβωτισμένο, ο ποταμός είναι πλωτός επί 200 περίπου χιλιόμετρα στο Βέλγιο και επι 48 στη Γαλλία. Στις γνωστές πόλεις που βρίσκονται στις όχθες του ανήκουν οι Καμπραί και Βαλανσιέν στη Γαλλία και Τουρναί, Οντενάρντ, Γάνδη και Αμβέρσα στο Βέλγιο. Το πιο πολυσύχναστο τμήμα του Σκάλδη εκτείνεται μεταξύ Αμβέρσας και Γάνδης. Η Διώρυγα Σαιν-Καντέν τον συνδέει με το ποτάμιο σύστημα Σάμπρ-Μεύση. Από τη Γάνδη, η Διώρυγα Γάνδης-Τέρνεζεν συνδέεται άμεσα με τον Δυτικό Σκάλδη, ενώ η μικρή Διώρυγα Γάνδης-Οστένδης καταλήγει στη Βόρεια Θάλασσα.

Ποταμοί της Γαλλίας
Ποταμοί του Βελγίου
Διεθνείς ποταμοί της Ευρώπης
Σον

Η Σον ή Άραρ (γαλλ.Saône, λατιν. Arar) είναι ποταμός της ανατολικής Γαλλίας, δεξιός παραπόταμος του Ροδανού. Πηγάζει ανάμεσα στο Οροπέδιο Λανγκρ και στα Βόσγια Όρη, διασχίζει τις πόλεις Γκραι, Σαλόν και Μακόν και καταλήγει στον Ροδανό στην περιοχή της Λυών. Μέσω διωρύγων συνδέεται με τα ποτάμια συστήματα του Λίγηρα, του Σηκουάνα και του Ρήνου. Έχει μήκος 784 χιλιόμετρα.

Παραπομπές 

Ποταμοί της Γαλλίας
Πλεύσιμοι ποταμοί της Γαλλίας
Σαράντ (ποταμός)

Ο Σαράντ (γαλλ. Charente, οξιτ. Charanta) είναι ποταμός της Γαλλίας, ο οποίος διαρρέει τους νομούς Σαράντ και Σαράντ-Μαριτίμ και έχει συνολικό μήκος 360 χιλιόμετρα. Πηγάζει στην δυτική πλευρά των ορέων της Λιμουζέν, διαρρέει τις πόλεις Ανγκουλέμ, Κονιάκ, Σαιντ και Ροσφόρ και εκβάλλει στον ατλαντικό Ωκεανό, σχηματίζοντας ένα μεγάλο ελώδες δέλτα.

Ποταμοί της Γαλλίας
Αντούρ

Ο Αντούρ (γαλλ. Adour, βασκ. Aturri, οξιτ. Ador) είναι ένας ποταμός της Γαλλίας που αποσυραγγίζει τα κεντρικά Πυρηναία και την νοτιοδυτική Ακουιτανία. Έχει μήκος 335 χιλιόμετρα και λεκάνη απορροής 1500 τετραγωνικά χιλιόμετρα .Εκβάλλει στον Ατλαντικό Ωκεανό
Ποταμοί της Γαλλίας
Στάδιο Εθνικού Άχνας

Το Στάδιο Εθνικού Άχνας είναι ένα στάδιο πολλαπλών χρήσεων στο Δασάκι Άχνας, Κύπρος. Χρησιμοποιείται για ποδοσφαιρικούς αγώνες και είναι η έδρα του Εθνικού Άχνας. Έχει χωρητικότητας 7000 θεατών και κατασκευάστηκε το 1976.

Ιστορικό 
Το Στάδιο Εθνικού Άχνας κατασκευάστηκε το 1976. Η χωρητικότητα του είναι 7 χιλιάδες θέσεις.

Παραπομπές 

Στάδια ποδοσφαίρου στην Κύπρο
Εθνικός Άχνας
Άχνα
Μασίφ Σαντράλ

Ο Κεντρικός Ορεινός Όγκος ή Κεντρική Οροσειρά ή Μασίφ Σαντράλ ή Μασίφ Σεντράλ (γαλλ. Massif Central) είναι ορεινή περιοχή της νοτιοκεντρικής Γαλλίας. Ορίζεται δυτικά και βορειοδυτικά από τα βαθύπεδα της Ακουιτανίας και την λεκάνη του Λίγηρα, ανατολικά από την κοιλάδα Ροδανού-Σον και νότια από τις Μεσογειακές ακτές του Λανγκεντόκ. Καταλαμβάνει το 1/6 περίπου του γαλλικού εδάφους (90.665 τετραγωνικά χιλιόμετρα) και αποτελείται κυρίως από οροπέδια με υψόμετρο 600 ως 900 μέτρα. Υψηλότερες κορυφές είναι η Πυΐ ντε Σανσύ (1.885 μέτρα) και η Πλομ ντυ Καντάλ (1.858). Το υπόβαθρο της περιοχής αποτελείται στο μεγαλύτερο μέρος του από κρυσταλλικά πετρώματα, κυρίως γρανίτη, γνεύσιο και σχιστόλιθο.

Φυσιογραφικά, στον Κεντρικό Ορεινό Όγκο διακρίνονται επτά περιοχές: ο ορεινός όγκος Μορβάν, στα βορειοανατολικά·  οι ανατολικές παρυφές, που περιλαμβάνουν την κοιλάδα Ροδανού-Σον και την ιστορική περιοχή Σεβέν· τα κεντρικά υψίπεδα, που χαρακτηρίζονται από ηφαιστειακούς κώνους και οροπέδια· η Γκραν-Κως, μία φυσική περιοχή με υδροπερατούς ασβεστολίθους, όπου οι ποταμοί Ταρν και Λο έχουν δημιουργήσει επιβλητικά φαράγγια· τα νοτιοδυτικά υψίπεδα Σεγκαλά, Λακών και Μοντάν Νουάρ· η περιοχή των ποταμών Λίγηρα και Αλιέ,στα βόρεια.

Στα λιβάδια των εσωτερικών οροπεδίων εκτρέφονται βοοειδή, ενώ στις άγονες περιοχές της περιφέρειας πρόβατα. Στα κεντρικά οροπέδια της Ωβέρνης παράγονται τα φημισμένα τυριά Καντάλ και Μπλε Σων-Νεκταίρ, και στην Γκραν-Κως το περίφημο τυρί Ροκφόρ, από πρόβειο γάλα. Καλλιεργούνται αμπέλια, οπωροφόρα δένδρα, δημητριακά, πατάτες, ζαχαρότευτλα και παράγονται ζωοτροφές.

Η εξόρυξη γαιάνθρακα στο Σαιντ-Ετιέν, στην Αλές και στο Μπλανζύ είχε ως αποτέλεσμα την ανάπτυξη της χαλυβουργίας και της μεταλλουργίας στην περιοχή Σαιντ-Ετιέν. Η Εταιρεία Ελαστικών Μισελάν παράγει ελαστικά αυτοκινήτου στο Κλερμόν-Φεράν, ενώ η Λιμόζ είναι από παλιά γνωστή για τις θαυμάσιές της πορσελάνες. Υπάρχουν πολλές άλλες βιομηχανίες, ένας σταθμός πυρηνικής ενέργειας και πολλά υδροηλεκτρικά εργοστάσια. Αξιόλογα τουριστικά κέντρα είναι οι πόλεις Βισύ, Λε Πυΐ και Μιγιώ.

Μασιφ Σεντρ
Μασιφ Σεντρ
Φράνκφουρτερ ΦΚ Βικτόρια

Η Φράνκφουρτερ ΦΚ Βικτόρια ήταν γερμανική ποδοσφαιρική ομάδα από την Φρανκφούρτη (Όντερ), Βραδεμβούργο. Η ομάδα είχε ιδρυθεί στη Λαοκρατική Δημοκρατία της Γερμανίας σαν η στρατιωτική ομάδα SV Vorwärts der HVA Leipzig το 1951 στην Λειψία. Το 1953 η ομάδα μετακινήθηκε στο Βερολίνο και χρησιμοποίησε το όνομα ΖΣΚ Φόρβερτς Βερολίνου. Τον Οκτώβριο του 1956 μετονομάστηκε σε ΖΑΣΚ Φόρβερτς Βερολίνου και το 1957 σε ΑΣΚ Φόρβερτς Βερολίνου. Στη συνέχεια μετονομάστηκε σε ΣΚ Φόρβερτς Βερολίνου.

Η ομάδα κατέκτησε δύο φορές το Κύπελλο Λ.Δ. Γερμανίας (ποδόσφαιρο ανδρών) και 6 φορές την Ομπερλίγκα. Το 1971 μετακινήθηκε στην Φραγκφούρτη (Όντερ). Τη δεκαετία του 1980 συμμετείχε στο Κύπελλο ΟΥΕΦΑ 4 φορές. Μετά τη Γερμανική επανένωση το 1990 η ομάδα διέκοψε τις σχέσεις τις με το στρατό και μετονομάστηκε σε ΦΚ Βικτόρια Φραγκφούρτη/Όντερ. Μετά από οικονομικά προβλήματα, αναδιοργανώθηκε και μετονομάστηκε σε Φράνκφουρτερ ΦΚ Βικτόρια. Την 1η Ιουλίου 2012 ενοποιήθηκε με την MSV Eintracht Frankfurt δημιουργώντας την 1. ΦΚ Φραγκφούρτη''.

Τίτλοι 
 Ομπερλίγκα: 1958, 1960, 1962, 1965, 1966, 1969
 Κύπελλο Λ.Δ. Γερμανίας (ποδόσφαιρο ανδρών): 1954, 1970

Παραπομπές

Εξωτερικοί σύνδεσμοι 
  
 Abseits Guide to German Soccer

Ιδρύσεις ποδοσφαιρικών ομάδων το 1991
Ποδοσφαιρικές ομάδες Γερμανίας
Βίνερ ΑΚ

Η Βίνερ ΑΚ είναι ένας αυστριακός, αθλητικός σύλλογος από τη Βιέννη. Μεταξύ άλλων διαθέτει τμήματα ποδοσφαίρου και Χόκεϊ επί χόρτου.

Ποδόσφαιρο
Η ποδοσφαιρική ομάδα ιδρύθηκε στις 14 Οκτωβρίου 1897. Μέχρι το 1904 είχε κερδίσει το Τσάλεντζ Καπ Ποδοσφαίρου και το Wiener Tagblatt-Pokal από 3 φορές, τα οποία ήταν τα σημαντικότερα ποδοσφαιρικά τρόπαια της Αυστρίας εκείνη την περίοδο.

Τίτλοι
 Τσάλεντζ Καπ Ποδοσφαίρου: 1901, 1903, 1904
 Tagblatt-Pokal : 1900, 1901, 1902
 Πρωτάθλημα Αυστρίας: 1915
 Κύπελλο Αυστρίας (ποδόσφαιρο ανδρών): 1931, 1959
 Φιναλίστ Μιτρόπα Καπ: 1931

Εξωτερικοί σύνδεσμοι
 Wiener Athletiksport Club

Ποδοσφαιρικές ομάδες Αυστρίας
Ιδρύσεις ποδοσφαιρικών ομάδων το 1897
ΦΚ Μπάνικ Οστράβα

Η ΦΚ Μπάνικ Οστράβα είναι μια ποδοσφαιρική ομάδα από την πόλη Οστράβα της Τσεχίας, που ιδρύθηκε το 1922. Έδρα της ομάδας είναι το Στάδιο Μπάζαλι, χωρητικότητας 17372 θεατών. Συμμετέχει στο Πρωτάθλημα ποδοσφαίρου Τσεχίας. Είναι μία από τις παραδοσιακές ομάδες της χώρας.

Διακρίσεις

Διεθνείς 
 Νικήτρια Μιτρόπα Καπ: 1989
 Νικήτρια Κύπελλο Ιντερτότο ΟΥΕΦΑ: 1970, 1974, 1976, 1979, 1985, 1988, 1989
 Προημιτελικά ΟΥΕΦΑ Τσάμπιονς Λιγκ: 1981
 Ημιτελικά Κύπελλο Κυπελλούχων Ευρώπης (ποδόσφαιρο): 1979
 Προημιτελικά ΟΥΕΦΑ Γιουρόπα Λιγκ: 1975

Εγχώρια 
 Πρωταθλήτρια Τσεχοσλοβακίας (3): 1976, 1980, 1981
 Πρωταθλήτρια Τσεχίας (1): 2004
 Κύπελλο Τσεχοσλοβακίας (3): 1973, 1978, 1991
 Κύπελλο Τσεχίας (ποδόσφαιρο ανδρών) (1): 2005

Βιβλιογραφία

Εξωτερικοί σύνδεσμοι 

 Επίσημος ιστότοπος
 Οπαδικό σάιτ
 Πορτρέτο της Μπάνικ στον ιστότοπο της ΟΥΕΦΑ (uefa.com)

Ποδοσφαιρικές ομάδες Τσεχίας
Ιδρύσεις ποδοσφαιρικών ομάδων το 1922
 
Ποδοσφαιρικές ομάδες Τσεχοσλοβακίας
Γ.Σ. Μαρκό

Ο Γυμναστικός Σύλλογος Μαρκό είναι ελληνικό αθλητικό σωματείο με έδρα το Μαρκόπουλο Μεσογαίας της Αττικής. Επίσημο έτος ίδρυσης του συλλόγου είναι το 1927, έχει χρώματα το πράσινο και το άσπρο και έμβλημα το αμπελόφυλλο. Διατηρεί τμήμα ποδοσφαίρου ενώ από το 2016 στο σύλλογο λειτουργεί και τμήμα ποδηλασίας.  Κατά το παρελθόν, ο σύλλογος διατηρούσε, επίσης, τμήματα στίβου, μπάσκετ, βόλεϊ και πινγκ-πονγκ. 

Το τμήμα ποδοσφαίρου ανήκει στη δύναμη της Ε.Π.Σ. Ανατολικής Αττικής και αγωνίσθηκε επί σειρά ετών στις διοργανώσεις της Δ΄Εθνικής και Γ΄Εθνικής, ενώ τα τελευταία χρόνια συμμετείχε στο τοπικό πρωτάθλημα της ΕΠΣΑΝΑ. Τη σεζόν 2019-20 αγωνίσθηκε στη Γ' Εθνική. Έδρα του αποτελεί το Δημοτικό Στάδιο Μαρκοπούλου.

Τμήμα ποδοσφαίρου 
Ο «Γ.Σ. Μαρκό» ιδρύθηκε το 1927 και το 1930 αναγνωρίστηκε επίσημα από το Πρωτοδικείο Αθηνών κατόπιν της υπ΄ αριθμόν 7839 απόφασης. Το 1961 αναγνωρίστηκε επίσημα από την Ε.Π.Ο. με Αριθμό Μητρώου 932 και εντάχθηκε στην Ε.Π.Σ. Αθηνών, ξεκινώντας την επίσημη αγωνιστική του δράση τη σεζόν 1961-62. 

Το 1969 βρέθηκε για πρώτη φορά στο κορυφαίο πρωτάθλημα της Ε.Π.Σ. Αθηνών, όπου και αγωνίστηκε για πρώτη φορά από τη σεζόν 1969-70 μέχρι και τη σεζόν 1972-73. Το 1978 επιστρέφει εκ νέου στο κορυφαίο πρωτάθλημα της Α' Κατηγορίας της Ε.Π.Σ. Αθηνών, όπου και από τη σεζόν 1978-79 καθιερώθηκε. Το 1984 αναδείχθηκε υπερπρωταθλητής Ε.Π.Σ. Αθηνών και προβιβάστηκε στο Εθνικό Ερασιτεχνικό Πρωτάθλημα, όπου και αγωνίστηκε τις χρονιές 1984-85, 1985-86 και 1986-87. Το 1994 αναδείχθηκε πρωταθλήτρια Ε.Π.Σ. Αθηνών και προβιβάστηκε στα εθνικά πρωταθλήματα, όπου καθιερώθηκε στα πρωταθλήματα της Δ' Εθνικής και Γ' Εθνικής κατηγορίας για περισσότερο από μια 15ετία και συγκεκριμένα μέχρι και το 2010. 

Το 1995 κατέκτησε αμέσως το πρωτάθλημα της Δ' Εθνικής και προβιβάστηκε στην Γ' Εθνική κατηγορία όπου αγωνίστηκε από την περίοδο 1995-96 μέχρι και τη σεζόν 2004-05. Ακολούθως αγωνίστηκε στο πρωτάθλημα της Δ' Εθνικής από την περίοδο 2005-06 μέχρι και την περίοδο 2009-10, όπου υποβιβάστηκε στο τοπικό πρωτάθλημα της Ε.Π.Σ. Ανατολικής Αττικής έπειτα από 16 χρόνια παρουσίας στα εθνικά πρωταθλήματα της Γ' Εθνικής και της Δ' Εθνικής κατηγορίας. Το 2019 κατέκτησε το πρωτάθλημα της Ε.Π.Σ.ΑΝ.Α. και κέρδισε την επάνοδο στα εθνικά πρωταθλήματα.

Το 1984 ήταν φιναλίστ του Κυπέλλου Ε.Π.Σ. Αθηνών και το 1994 αναδείχθηκε κυπελλούχος, επικρατώντας στον τελικό του Α.Ο. Αγ. Ιεροθέου Περιστερίου. Επίσης τις χρονιές 2006, 2007 και 2018 υπήρξε φιναλίστ του Κυπέλλου Ε.Π.Σ. Ανατολικής Αττικής.

Τη σεζόν 2019-20 τερμάτισε στη 2η θέση του 6ου Ομίλου της Γ΄ Εθνικής. Την επόμενη σεζόν (2020-21) τερμάτισε στην 9η θέση του 6ου ομίλου και υποβιβάστηκε στα τοπικά πρωταθλήματα στα οποία επανήλθε κατακτώντας το πρωτάθλημα της Α' ΕΠΣ Ανατολικής Αττικής 2021-22 και την 3η θέση στο ειδικό πρωτάθλημα ανόδου.

Πηγές
 Επίσημη ιστοσελίδα του συλλόγου

Παραπομπές

 
 
Αθλητικοί σύλλογοι Αττικής
Ιδρύσεις αθλητικών συλλόγων το 1927
Ποδοσφαιρικές ομάδες Ελλάδας
Ελληνικοί σύλλογοι ποδηλασίας
Δήμος Μαρκόπουλου
ΦΚ Ίντερ Μπρατισλάβα

Η ΦΚ Ίντερ Μπρατισλάβα είναι μια σλοβακική ποδοσφαιρική ομάδα από την Μπρατισλάβα. Ιδρύθηκε την 1η Ιουλίου 1940. Έδρα της ομάδας είναι το Stadium Drieňová ulica, χωρητικότητας 1.000 θεατών. Έχει κατακτήσει 1 πρωτάθλημα Τσεχοσλοβακίας και 2 πρωταθλήματα Σλοβακίας.

Τίτλοι

Τσεχοσλοβακία
Πρωτάθλημα
 Πρωτάθλημα ποδοσφαίρου Τσεχοσλοβακίας (1945 - 1992)
 Νικήτρια(1): 1959

Σλοβακία
Πρωτάθλημα
 Πρωτάθλημα ποδοσφαίρου Σλοβακίας
 Νικήτρια (2): 2000, 2001

Κύπελλο
 'Κύπελλο Σλοβακίας
 Νικήτρια (6): 1984, 1988, 1990, 1995, 2000, 2001

Ευρώπη
Διεθνή κύπελλα
 Κύπελλο Ιντερτότο ΟΥΕΦΑ
 Νικήτρια (2): 1963, 1964

Εξωτερικοί σύνδεσμοι 
Official website
Fan website

Ποδοσφαιρικές ομάδες Σλοβακίας
Ιδρύσεις ποδοσφαιρικών ομάδων το 1940
Ποδοσφαιρικές ομάδες Τσεχοσλοβακίας
Κρίστιαν Αμπιάτι

Ο 'Κρίστιαν Αμπιάτι (γεννημένος στις 8 Ιουλίου του 1977 στο Μιλάνο) είναι Ιταλός διεθνής ποδοσφαιριστής που αγωνίζεται στην θέση του τερματοφύλακα στην Ιταλική ομάδα ΑΚ Μίλαν. Ο Αμπιάτι ξεκίνησε την καριέρα του στην Μόντσα και πήγε στην Μίλαν το 1998. Έχει παίξει περισσότερα από 300 επίσημα παιχνίδια με την φανέλα της. Έχει κατακτήσει τρία πρωταθλήματα Σέριε Α, ένα κύπελλο Ιταλίας, δύο Σούπερ καπ Ιταλίας, ένα Τσάμπιονς Λίγκ και ένα ΟΥΕΦΑ Σούπερ καπ. Επιλέχθηκε στην Εθνική Ιταλίας ως τρίτος τερματοφύλακας για το Ευρωπαϊκό Πρωτάθλημα του 2000 και στους Θερινούς Ολυμπιακούς Αγώνες. Τον πρώτο του αγώνα για την Εθνική Ιταλίας τον έδωσε ενάντια στην Ελβετία της οποίας οι Ιταλοί επικράτησαν με 2-1 στις 30 Απριλίου του 2003.

Ιταλοί ποδοσφαιριστές
Ποδοσφαιριστές Παγκοσμίου Κυπέλλου 2002
Ποδοσφαιριστές ΑΚ Μίλαν
Ποδοσφαιριστές ΑΚ Μόντσα
Ποδοσφαιριστές Ατλέτικο Μαδρίτης
Τερματοφύλακες ποδοσφαιριστές
Ποδοσφαιριστές Εθνικής Ιταλίας Κ21
Ποδοσφαιριστές Εθνικής Ιταλίας
Ποδοσφαιριστές Γιουβέντους
Ποδοσφαιριστές ολυμπιακής ομάδας Ιταλίας
Ποδοσφαιριστές Σέριε Α
Ποδοσφαιριστές Πριμέρα Ντιβιζιόν
Ποδοσφαιριστές Τορίνο ΦΚ
Ποδοσφαιριστές Ευρωπαϊκού Πρωταθλήματος 2000
Ευρωπαϊκό Πρωτάθλημα Στίβου 1982

Το Ευρωπαϊκό Πρωτάθλημα Ανοικτού Στίβου 1982 ήταν η 13η διοργάνωση του Ευρωπαϊκού Πρωταθλήματος Ανοικτού Στίβου που διοργανώθηκε. Η διοργάνωση φιλοξενήθηκε στο νεόχτιστο τότε Ολυμπιακό Στάδιο στην Αθήνα απ' τις 6 μέχρι τις 12 Σεπτεμβρίου του 1982. 

Ήταν η δεύτερη ανάλογη διοργάνωση που διεξήχθη στην Ελλάδα μετά από αυτή του 1969.
Η τελετή έναρξης των Αγώνων ήταν επηρεασμένη από αυτή των Ολυμπιακών Αγώνων της Μόσχας σε πολύ μικρότερη κλίμακα. Ο συνθέτης Γιάννης Μαρκόπουλος ανέλαβε να δημιουργήσει ένα τελετουργικό που θα είχε επίκεντρο την ειρήνη. Την έναρξη κήρυξε ο Πρόεδρος της Δημοκρατίας Κωνσταντίνος Καραμανλής.
Στη διοργάνωση πήραν μέρος περισσότεροι από 750 αθλητές και αθλήτριες και νικήτρια στον κατάλογο των μεταλλίων ήταν η Ανατολική Γερμανία (Λαοκρατική Δημοκρατία της Γερμανίας) με 13 χρυσά, 8 αργυρά και 7 χάλκινα μετάλλια. Καταρριφθηκαν τρία παγκόσμιο ρεκόρ από τις Μαρίτα Κοχ στα 400 μέτρα, Ούλρικε Μάιφαρτ στο άλμα εις ύψος και την ομάδα σκυταλοδρομίας της Ανατολικής Γερμανίας στα 4×400 μέτρα. Η Κοχ συμμετείχε και στην ομάδα της Ανατολικής Γερμανίας.  

Ήταν η πρώτη μεγάλη διοργάνωση που υπήρχε στο πρόγραμμα ο μαραθώνιος γυναικών, ενώ το αγώνισμα του πεντάθλου γυναικών μετατράπηκε σε έπταθλο. Οι Ελληνίδες αθλήτριες Άννα Βερούλη και Σοφία Σακοράφα, κατέκτησαν το χρυσό και το χάλκινο μετάλλιο στον ακοντισμό αντίστοιχα. Η Βερούλη πρώτευσε με επίδοση 70,02 μέτρα, τη δεύτερη καλύτερη όλων των εποχών, μόλις έξι εκατοστά κάτω από το παγκόσμιο ρεκόρ, ενώ το μετάλλιό της ήταν το πρώτο χρυσό της Ελλάδας στην ιστορία των διοργανώσεων.

Μετά το τέλος
της διοργάνωσης τη σημαία παρέλαβε ο δήμαρχος της Στουτγκάρδης στη Γερμανία αφού η επόμενη διοργάνωση φιλοξενήθηκε εκεί.

Αποτελέσματα

Άνδρες

Γυναίκες

Πίνακας μεταλλίων

Παραπομπές

Εξωτερικοί σύνδεσμοι 
 Όλα τα αποτελέσματα (archived) 

1982
Διοργανώσεις στίβου στην Ελλάδα
Στίβος το 1982
Διοργανώσεις στίβου στην Αθήνα
Νίκος Μαυράκης

Ο Νίκος Μαυράκης (24 Μαρτίου 1989) είναι σεναριογράφος και ηθοποιός.

Βιογραφία 
Σπούδασε στο τμήμα Ιατρικών εργαστηρίων του ΑΤΕΙ Λάρισας (2006-2009), όπου ήταν αριστούχος και αποφοίτησε ένα χρόνο νωρίτερα.  

Αργότερα αποφάσισε να αλλάξει πορεία και να ακολουθήσει την υποκριτική. Είναι πτυχιούχος της Δραματικής Σχολής του Θεάτρου των Αλλαγών και ομιλεί αγγλικά, γαλλικά και τουρκικά.

Πρώτη τηλεοπτική εμφάνιση ήταν στην σειρά "Εγκλήματα" (1998 - 2000) και μετέπειτα εμφανίστηκε στη σειρά "Η γενιά των 592 €" στο 14ο επεισόδιο μαζί με την Μαίρη Πετρούτσα. Ωστόσο, συμμετείχε σε άλλες τηλεοπτικές σειρές όπως: "Πενήντα - Πενήντα", "Κλεμμένα Όνειρα" κλπ.

Κατά την διάρκεια των γυρισμάτων για τα "Κλεμμένα Όνειρα" τού έγινε πρόταση απο την τούρκικη εταιρεία παραγωγής ADAM FILM, ώστε να πρωταγωνιστήσει στην τουρκική σειρά "ΔΥΟ ΟΧΘΕΣ ΚΑΙ ΕΝΑΣ ΙΣΜΑΗΛ".

Φιλμογραφία

Τηλεόραση

Εκπομπές

Κινηματογράφος

Έλληνες σεναριογράφοι
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Κόλπος της Ταϊλάνδης

Ο κόλπος της Ταϊλάνδης (Ταϊλανδέζικα: อ่าวไทย) ή κόλπος του Σιάμ είναι κόλπος που βρίσκεται στη Νότια Σινική θάλασσα.

Γεωγραφία 
Από το κόλπο της Ταϊλάνδης βρέχεται η Καμπότζη, η Ταϊλάνδη και το Βιετνάμ. Στη βόρεια άκρη του κόλπου βρίσκεται η πόλη της Μπανγκόκ στις εκβολές του ποταμού Τσάο Πραγιά. Ο κόλπος έχει έκταση 320.000 τετραγωνικά χιλιόμετρα και είναι σχετικά ρηχός. Έχει μέσο βάθος 58 μέτρα και το βαθύτερο σημείο του είναι μόνο 85 μέτρα βαθύ. Το γεγονός αυτό καθιστά την ανταλλαγή του νερού αργή, και χάρη στην εισροή νερού από ποτάμια ο κόλπος έχει χαμηλή αλατότητα (3.05-3.25%) και είναι πλούσιος σε ιζήματα.

Τουρισμός 
Ο κόλπος της Ταϊλάνδης φιλοξενεί πολλούς κοραλλιογενείς υφάλους, και ως εκ τούτου πολλά κέντρα καταδύσεων. Λόγω της τροπικής ζέστης του νερού είναι δημοφιλής στους τουρίστες.

Παραπομπές 

Κόλποι της Ασίας
Γεωγραφία της Ταϊλάνδης
Γεωγραφία της Καμπότζης
Γεωγραφία του Βιετνάμ
Πρωτάθλημα Πρωταθλητριών ΣΤΟΚ

Το Πρωτάθλημα πρωταθλητριών ΣΤΟΚ είναι το πρωτάθλημα που διεξάγεται μεταξύ των πρωταθλητριών ομάδων των ομοσπονδιών του αγροτικού ποδοσφαίρου ανδρών στην Κύπρο. Διεξάγεται υπό την αιγίδα της Συνομοσπονδίας τοπικών ομοσπονδιών Κύπρου (ΣΤΟΚ).

Ιστορία 

Το πρωτάθλημα της ΣΤΟΚ διεξήχθη για πρώτη φορά το 1978, ένα χρόνο μετά την ίδρυση της ΣΤΟΚ το 1977. Αρχικά μέσα απο αυτό το πρωτάθλημα γινόταν η ένταξη ομάδων απο τα αγροτικά πρωταθλήματα στην ΚΟΠ(Γ'Κατηγορία), αλλα αυτό σταμάτησε το 1986 με την διεξαγωγή του πρωταθλήματος ένταξης. Το 2020 και το 2021 δεν διεξηχθη λόγω της πανδημίας του κορωνοιού. 4 ομάδες (ΑΜΕΠ Παρεκκλησιάς, Εθνικός Λατσιών, Σουρουκλής Τρούλλων, Φωτειακός Φρενάρου) το έχουν κατακτήσει από 2 φορές. Σε ότι αφορά τις ομοσπονδίες, από 9 κατακτήσεις μετρά η ΟΠΝ ΣΕΚ Λάρνακας, 8 η ΕΠΟΠΛ, 7 η ΕΠΕΛ, 5 η ΕΠΟΛ, 4 η ΠΟΕΛ, απο 3 η ΠΑΑΟΚ, η ΠΟΑΛ, η ΑΟΚΝΕΛ και από 1 η ΠΟΑΣΠ και η ΑΠΟΕΣΠ.

Δομή 

Στο πρωτάθλημα της ΣΤΟΚ συμμετέχουν οι πρωταθλήτριες των 11 αγροτικών ομοσπονδιών της Κύπρου. Όλοι οι αγώνες και ο τελικός είναι μονοί, νοκ-αουτ και διεξάγονταν σε ουδέτερα γήπεδα.

Οι πρωταθλήτριες 
Στον πίνακα που ακολουθεί παρουσιάζονται οι πρωταθλήτριες ομάδες κάθε χρονιάς.

Δείτε επίσης 

 Σύστημα ποδοσφαιρικού πρωταθλήματος Κύπρου
 Α΄ κατηγορία ποδοσφαίρου ανδρών Κύπρου
 Β΄ κατηγορία ποδοσφαίρου ανδρών Κύπρου
 Γ΄ κατηγορία ποδοσφαίρου ανδρών Κύπρου
 Δ΄ κατηγορία ποδοσφαίρου ανδρών Κύπρου
 Κύπελλο Κύπρου (ποδόσφαιρο ανδρών)
 Κύπελλο Κύπρου Γ΄ – Δ΄ κατηγορίας

Παραπομπές

Πηγές 
 Κυπριακή Ομοσπονδία Ποδοσφαίρου

Ποδοσφαιρικές διοργανώσεις Κύπρου
Κύπελλο Κυπελλούχων ΣΤΟΚ

Το Κύπελλο Κυπελλούχων ΣΤΟΚ είναι το Κύπελλο που διεξάγεται μεταξύ των κυπελλούχων ομάδων των ομοσπονδιών του αγροτικού ποδοσφαίρου ανδρών στην Κύπρο.

Ιστορία 

Το Κύπελλο Κυπελλούχων ΣΤΟΚ διεξήχθηκε για πρώτη φορά το 1986.Το 2020 δεν διεξηχθη λόγω της πανδημίας του κορωνοιού.  4 όμαδες (Δάφνη Τρούλλων,Δυναμό Περβολιών, ΚΝ Καλού Χωριού, Κούρης Ερήμης) το έχουν κατακτήσει απο δύο φορές.Σε ότι αφορά τις ομοσπονδίες, 7 κατακτήσεις μετρά η ΕΠΕΛ, απο 5 η ΕΠΟΛ και η ΠΑΑΟΚ, 4 η ΕΠΟΠΛ, απο 3 η ΠΟΕΛ,η ΑΟΚΝΕΛ και η ΑΠΟΕΣΠ, απο 2 η ΠΟΑΣΠ και η ΟΠΝ ΣΕΚ Λάρνακας και 1 η ΠΟΑΛ.

Δομή 

Στο Κύπελλο Κυπελλούχων ΣΤΟΚ συμμετέχουν οι κυπελλούχοι των 12 αγροτικών ομοσπονδιών της Κύπρου. Σε περίπτωση που ο κυπελλούχος είναι ταυτόχρονα και πρωταθλητής, τότε δικαιώμα συμμετοχής στο κύπελλο έχει ο φιναλίστ. Όλοι οι αγώνες και ο τελικός είναι μονοί, νοκ-αουτ και διεξάγονται σε ουδέτερα γήπεδα.

Οι κυπελλούχοι 
Στον πίνακα που ακολουθεί παρουσιάζονται οι κυπελλούχοι κάθε χρονιάς.

Δείτε επίσης 

 Σύστημα ποδοσφαιρικού πρωταθλήματος Κύπρου
 Α΄ κατηγορία ποδοσφαίρου ανδρών Κύπρου
 Β΄ κατηγορία ποδοσφαίρου ανδρών Κύπρου
 Γ΄ κατηγορία ποδοσφαίρου ανδρών Κύπρου
 Δ΄ κατηγορία ποδοσφαίρου ανδρών Κύπρου
 Κύπελλο Κύπρου (ποδόσφαιρο ανδρών)
 Κύπελλο Κύπρου Γ΄ – Δ΄ κατηγορίας

Παραπομπές

Πηγές 
 Κυπριακή Ομοσπονδία Ποδοσφαίρου

Ποδοσφαιρικές διοργανώσεις Κύπρου